כריסטיאן פאבון

כריסטיאן פאבון (נולד ב-21 בינואר 1996 בקורדובה שבארגנטינה) הוא כדורגלן ארגנטינאי המשחק בעמדת החלוץ באתלטיקו מיניירו ובנבחרת ארגנטינה.

קריירה 
פאבון התחיל את קריירת המשחק שלו בקבוצת הנוער של הקבוצה הארגנטינאית טאז'רס קורדובה בשנת 2005, כשהיה בן 9. 

ב-7 בפברואר 2012, כשהוא בן 16, עלה לקבוצה הבוגרת של המועדון. ב-9 ביולי 2014 זכה להתעניינות רבה מקבוצת בוקה ג'וניורס הארגנטינאית והצטרף למועדון בסכום של מיליון וחצי אירו. 

ב-18 ביולי 2014 הושאל לקבוצת אתלטיקו קולון לחצי שנה. ב-5 באפריל 2015 רשם את הופעת הבכורה במדי בוקה ג'וניורס בניצחון 2-0 על הורקאן במשחק ליגה. ב-20 באפריל 2015 כבש את שער הבכורה שלו במועדון מול לנוס, כשהיה רק בן 19. בעונת 2015 כבש בסך הכל 2 שערים ב-6 הופעות. בעונת 2016 שיחק את רוב משחקי המועדון במסגרת גביע הליברטדוס ואף הגיע איתם לשלב חצי הגמר של הטורניר. פאבון כבש במסגרת הטורניר 4 שערים ב-8 הופעות אך המעיט לשחק במסגרת ליגת העל הארגנטינאית באותה עונה, פאבון זכה להתעניינויות רבות מקבוצות רבות מאירופה, אך החליט להישאר בבוקה ג'וניורס. בעונת 2016/17 חווה עונה מוצלחת עם 30 הופעות במדי הקבוצה ו-9 שערים. בעונת 2017/18 הופיע במדי הקבוצה 25 פעמים ורשם 6 שערים ו-11 בישולים במסגרת הליגה. בספטמבר 2017 סומן במקום ה-22 בדירוג 50 השחקנים הכי טובים עד גיל 21. ב-17 במאי 2018 שיחק מול אליאנסה לימה במסגרת גביע הליברטדוס ובישל מולה 4 בישולים כשתוצאת הסיום הייתה 5-0 לטובת בוקה ג'וניורס, בכך העלה את מאזנו בגביע לשער אחד ו-6 בישולים ב-6 הופעות. ב-9 בינואר 2018 סומן כמחליף של אלכסיס סאנצ'ס בארסנל וב-27 במאי דווח שבשיקטש הטורקית מעוניינת להחתים את פאבון בשורותיה ואף הומלץ על ידי ליונל מסי לשחק במדי ברצלונה. 

ב-8 באוגוסט 2019 הושאל ללוס אנג'לס גלאקסי עד לסוף העונה. לאחר מכן שיחק בבוקה ג'וניורס, לאחר שחזר מההשאלה ללוס אנג'לס גלאקסי ב-1 בינואר 2021. ב-3 ביולי 2022 חתם פאבון לשלוש שנים באתלטיקו מיניירו.

נבחרת לאומית 
פאבון שיחק בנבחרת ארגנטינה עד גיל 17 וכבש 5 שערים ב-8 הופעות. משם הוא המשיך לנבחרת ארגנטינה עד גיל 20, שם הופיע 6 פעמים וכבש 4 שערים. ב-4 באוגוסט 2016 זומן על ידי המאמן הארגנטינאי חוליו אולרטיקואצ'אה להרכב נבחרת ארגנטינה במסגרת אולימפיאדת ריו 2016. ב-11 בנובמבר 2017 זומן על ידי המאמן הארגנטינאי חורחה סמפאולי לנבחרת ארגנטינה, כשהיה רק בן 21. הוא ערך פאבון את הופעת הבכורה שלו בנבחרת מול נבחרת רוסיה כשעלה מהספסל בדקה ה-78. המשחק נגמר 1-0 לטובת ארגנטינה לאחר שער של סרחיו אגוארו בדקה ה-86. ב-14 בנובמבר 2017 בישל פאבון את השער השני לסרחיו אגוארו במשחק מול נבחרת ניגריה. המשחק הסתיים בהפסד 4-2. לאחר מכן נכלל בסגל הרשמי למונדיאל 2018.

קישורים חיצוניים

הערות שוליים 

כדורגלנים ארגנטינאים
חלוצי כדורגל ארגנטינאים
קורדובה (ארגנטינה): כדורגלנים
כדורגלני בוקה ג'וניורס
כדורגלני אתלטיקו קולון
כדורגלני טאז'רס (קורדובה)
כדורגלני לוס אנג'לס גלאקסי
כדורגלני אתלטיקו מיניירו
כדורגלני נבחרת ארגנטינה
כדורגלני מונדיאל 2018
ארגנטינאים שנולדו ב-1996
כדורגלנים ארגנטינאים באולימפיאדת ריו דה ז'ניירו (2016)